**ΝΟΜΟΣΧΕΔΙΟ ΜΕ ΤΙΤΛΟ:**

**Ο ΠΕΡΙ ΚΟΙΝΟΤΗΤΩΝ (ΤΡΟΠΟΠΟΙΗΤΙΚΟΣ) ΝΟΜΟΣ ΤΟΥ 2021**

|  |  |
| --- | --- |
| Προοίμιο. | ΕΠΕΙΔΗ επίκειται η υλοποίηση της μεταρρύθμισης του πλαισίου δράσης και λειτουργίας των κοινοτήτων,  |
|  | και ΕΠΕΙΔΗ στο πλαίσιο αυτό απαιτείται η σημαντική και καινοτόμα μεταρρύθμιση του υφιστάμενου πλαισίου σε θεσμικό και διαδικαστικό επίπεδο, με απώτερο σκοπό τη βέλτιστη αξιοποίηση των υφιστάμενων διοικητικών δομών, καθώς και την εξοικονόμηση δημόσιων πόρων,  |
|  | και ΕΠΕΙΔΗ στη βάση αυτή κρίνεται αναγκαίο να γίνουν οι απαραίτητες μεταβατικές ενέργειες, για την ομαλή μετάβαση στο νέο πλαίσιο λειτουργίας,  |
|  | H Βουλή των Αντιπροσώπων ψηφίζει ως ακολούθως: |
| Συνοπτικόςτίτλος.86(Ι) του 199951(Ι) του 20005(Ι) του 2001131(Ι) του 2001199(Ι) του 2002228(Ι) του 200252(Ι) του 2005128(Ι) του 2005148(Ι) του 2006156(Ι) του 200627(Ι) του 2007154(Ι) του 2007166(Ι) του 20072(Ι) του 200950(Ι) του 200998(Ι) του 200947(Ι) του 2010120(Ι) του 201029(Ι) του 2011136(I) του 2011218(Ι) του 201294(Ι) του 2013142(Ι) του 2013172(Ι) του 201350(Ι) του 201579(Ι) του 2015104(Ι) του 2015129(Ι) του 2016162(Ι) του 201722(Ι) του 201845(I) του 201818(Ι) του 201919(Ι) του 2019137(I) του 2019172(Ι) του 2020. | 1.Ο παρών Νόμος θα αναφέρεται ως ο περί Κοινοτήτων (Τροποποιητικός) Νόμος του 2021 και θα διαβάζεται μαζί με τους περί Κοινοτήτων Νόμους του 1999 έως 2020 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Κοινοτήτων Νόμοι του 1999 έως 2021. |
| Προσθήκη του νέου άρθρου 116Δ’ στο βασικό νόμο. | 2. Ο βασικός νόμος τροποποιείται με την προσθήκη του νέου άρθρου 116Δ, αμέσως μετά το άρθρο 116Γ αυτού, ως ακολούθως: |
|  | «Ειδική διάταξη για παράταση της θητείας κοινοταρχών και συμβουλίων. | 116.Δ Ανεξαρτήτως των διατάξεων των άρθρων 13, 15, 17 και 19, η θητεία των ήδη εκλελεγμένων το 2016 και νυν εν ενεργεία κοινοταρχών και μελών των συμβουλίων, παρατείνεται από την 1η Ιανουαρίου 2022 και μέχρι την τελευταία μέρα του μήνα κατά τον οποίο θα διενεργηθούν οι εκλογές για ανάδειξη των μελών του Ευρωπαϊκού Κοινοβουλίου κατά το 2024 και η διενέργεια των εκλογών αυτών δεν διατάσσεται πριν την πιο πάνω ημερομηνία: |
|  |  |  Νοείται ότι, κατά τη διάρκεια της ως άνω παράτασης, η λειτουργία, η λήψη αποφάσεων και η δράση των κοινοταρχών και συμβουλίων, λογίζεται ότι διενεργείται δυνάμει των διατάξεων του παρόντος Νόμου και θεωρείται έγκυρη ως γενόμενη στο πλαίσιο της θητείας τους και κατά τα λοιπά εφαρμόζονται οι διατάξεις αυτού: |
|  |  |  Νoείται περαιτέρω ότι, ανεξαρτήτως των διατάξεων του εδαφίου (5) του άρθρου 40, σε περίπτωση πoυ η θέση κοινοτάρχη κεvoύται εvτός της περιόδου που καθορίζεται πιο πάνω, δεν διεξάγεται αvαπληρωματική εκλoγή και καθήκovτα κοινοτάρχη αvαλαμβάvει o αναπληρωτής κοινοτάρχης για τov εvαπoμείναντα χρόvo της θητείας τoυ συμβoυλίoυ.». |